CELEX: 32019D2150
Language: hu
Date: 2019-12-09 00:00:00
Title: A Tanács (EU) 2019/2150 határozata (2019. december 9.) a határokon történő áruellenőrzések összehangolásáról szóló nemzetközi egyezmény igazgatási bizottságában az Európai Unió által képviselendő álláspontról

16.12.2019   
               
               
                  HU
               
               
                  Az Európai Unió Hivatalos Lapja
               
               
                  L 325/165
               
            
         A TANÁCS (EU) 2019/2150 HATÁROZATA
         (2019. december 9.)
         a határokon történő áruellenőrzések összehangolásáról szóló nemzetközi egyezmény igazgatási bizottságában az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen a 207. cikke (4) bekezdésének első albekezdésére, összefüggésben a 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A határokon történő áruellenőrzések összehangolásáról szóló, nemzetközi egyezményt (a továbbiakban: az egyezmény) az 1262/84/EGK tanácsi rendelet (1) hagyta jóvá.
                  
               
                     (2)
                  
                  
                     Az egyezmény 22. cikke szerint az említett cikk (2) bekezdésében említett igazgatási bizottság (a továbbiakban: az igazgatási bizottság) a jelenlévő és szavazatot leadó szerződő felek kétharmados többségével módosításokat fogadhat el.
                  
               
                     (3)
                  
                  
                     Az igazgatási bizottság a tizenkettedik ülésén módosítást fog elfogadni az egyezmény 8. mellékletének 7. cikkére vonatkozóan.
                  
               
                     (4)
                  
                  
                     Helyénvaló meghatározni az Unió által az igazgatási bizottságban képviselendő álláspontot, mivel az egyezmény módosításai kötelező érvényűek lesznek az Unióra nézve.
                  
               
                     (5)
                  
                  
                     Az Unió támogatja az egyezmény 8. mellékletének új 7. cikkét, mivel a nemzetközi közúti fuvarozásra vonatkozó határátlépési eljárások javítása terén elért eredményekre vonatkozó jelentéstételi mechanizmus gyakoriságának csökkentése révén a tagállamokra kevesebb adminisztratív teher nehezedik.
                  
               
                     (6)
                  
                  
                     Ezért az egyezmény igazgatási bizottságában az Unió által képviselendő álláspontnak a módosítás e határozathoz csatolt tervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            Az igazgatási bizottság tizenkettedik vagy azt követő ülésén az Unió által képviselendő álláspont az, hogy támogatja a módosítás e határozathoz csatolt tervezetét.
         
         
            2. cikk
            Az Uniót az igazgatási bizottságban képviselő személy elfogadhat az 1. cikkben említett módosítástervezetet érintő kisebb technikai módosításokat.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. december 9-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 1262/84/EGK rendelete (1984. április 10.) a határokon történő áruellenőrzések összehangolásáról szóló nemzetközi egyezmény megkötéséről (HL L 126., 1984.5.12., 1. o.).
      
      
         
            MELLÉKLET
            
               Módosítás a határokon történő áruellenőrzések összehangolásáról szóló nemzetközi egyezményhez
            
            8. melléklet 7. cikke
            A „minden második évben” szöveg helyébe az „ötévente” szöveg lép.